  Виталий Пронин 2010-тӥ арын «Удмурт дунне» газетын ялӥз шаерысьтымы нылпи садын ужасьёс пӧлын удмурт сценарийёсъя но ӵукшудонъёсъя «Шудон шыкыс» конкурс. Ӟечъёсыз ужъёс печатласькизы газет бамъёсын, нош 2012-тӥ арын соос нимаз книгаен потӥзы. Бичетэ пыризы нылпи садын ужась воспитательёслэн, удмурт кылъя дышетӥсьёслэн ньыльдонлэсь ятыр ужъёссы.«Шудон шыкыс» книгаез поттыны юрттӥз Удмурт Элькунысь Нациосын ужан политикая министерство. Та министерство пыр ик со вӧлмыны кулэ удмурт кылын ужась нылпи садъёсы. Но та дырозь со воспитательёс кие ӧз вуы на. Соин ик «Шудон шыкысэн» тодматскыны дэмласькомы, «Удмурт дунне» газетлэн сайтысьтыз «Лыдӟон сиге» пыраса.Конкурсэ пыриськем авторъёслы ваньмызлы ик тау кариськомы, нош кинлэн ужъёсыз пыризы «Шудон шыкыс» книгае, пусъемын луозы Таукаронъёсын. Со понна вазиськоно «Удмурт дунне» газетлэн редакцияз. Теги: бичет Нылписад удмуртдунне  